
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 182
                                                               din 28 iulie 2022
privind aprobarea Acordului de parteneriat între Municipiul Sighișoara și RC Europe Development S.R.L. pentru realizarea investiției : „Amenajare accese rutiere și a intersecției semaforizate” – str. Mihai Viteazu nr. 94, Municipiul Sighișoara, județul Mureș

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 23.685/19.07.2022 şi la Consiliul Local Sighișoara cu nr. 24.445/26.07.2022, de referatul de aprobare, înregistrat cu nr. 23.687/19.07.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere adresa înregistrată la Municipiul Sighișoara cu nr. 17.682/26.05.2022, prin care RC Europe Development S.R.L. face cunoscută intenția, expresă și neechivocă, de a efectua investiția: „Amenajare accese rutiere și a intersecției semaforizate” – str. Mihai Viteazu nr. 94, Municipiul Sighișoara, județul Mureș, în acord total cu reglementările P.U.Z. Mihai Viteazu nr. 94, Municipiul Sighișoara, solicitând concursul Municipiului Sighișoara pe parcursul procedurii de autorizare și realizare a investiției prin agrearea și aprobarea unui Acord de parteneriat, bazat pe faptul că investiția care se dorește a fi realizată urmează a fi amplasată atât pe terenuri aflate în proprietatea Dezvoltatorului, respectiv terenuri identificate cu nr. cad. 60.127, C.F. 60.127 Sighișoara și nr. cad. 60.133, C.F. 60.133 Sighișoara, cât și pe un teren cu suprafața de 3.800 mp. din suprafața totală de 36.470 mp., înscris în C.F. 60.405 Sighișoara, nr. cad 60.405, aflat în proprietatea Municipiului Sighișoara, potrivit Planului de amplasament al Proiectului și al Investiției, regăsit în anexa nr. 1 la solicitare; 

Ținând cont de intenția RC Europe Development S.R.L. de dezvoltare a unui amplu proiect de retail, ce include galerii comerciale și un supermarket, așa cum rezultă din Certificatele de Urbanism nr. 97/29.04.2022 și nr. 110/10.05.2022 eliberate de Municipiul Sighișoara, pe imobilele situate pe raza Municipiului Sighișoara, str. Mihai Viteazu, nr. 94, jud. Mureș, identificate în: C.F. nr. 60.126 Sighișoara, sub nr. cad. 60.126; C.F. nr. 59.357 Sighișoara, sub nr. cad. 59.357; C.F. nr. 59.307 Sighișoara, sub nr. cad 59.307; C.F. nr. 51.938 Sighișoara, sub nr. cad. 51.938; C.F. nr. 51.924 Sighișoara, sub nr. cad. 51.924; C.F. nr. 60.132 Sighișoara, sub nr. cad. 60.132 și C.F. nr. 53.406 Sighișoara, sub nr. cad. 53.406, proprietatea RC Europe Development S.R.L.;

Având în vedere faptul că amplasamentul Proiectului a fost reglementat din punct de vedere urbanistic prin promovarea și aprobarea documentației de urbanism Plan Urbanistic Zonal „Construire centru comercial, parcări, racord stradal, amenajare accese, drumuri de circulație incintă, împrejmuire, pilon publicitar, panouri publicitare incintă și fațade, amplasare post trafo, branșamente utilități, amenajare provizorie organizare șantier”, Sighișoara, strada Mihai Viteazu nr. 94, în conformitate cu Hotărârea Consiliului Local Sighișoara nr. 8/27.01.2022;

Având în vedere că în conformitate cu reglementările P.U.Z. str. Mihai Viteazu nr. 94 și a planșelor de reglementare circulații, parte a documentației, soluția de trafic aferentă Proiectului prevede amenajarea accesului rutier și a interesecției semaforizate, prin amplasarea instalației semaforizate, relocarea stațiilor de autobuz, relocarea stâlpilor de iluminat, modificarea trotuarelor și lărgirea străzii Mihai Viteazu, lucrări de construire și amenajare care urmează a fi efectuate de către și pe costurile RC Europe Development S.R.L., parțial pe terenurile aflate în proprietatea Dezvoltatorului, respectiv terenuri identificate cu nr. cad. 60.127, C.F. 60.127 Sighișoara și nr. cad. 60.133, C.F. 60.133 Sighișoara, cât și pe un teren cu suprafața de 3.800 mp. aflat în proprietatea publică a Municipiului Sighișoara;

Având în vedere Hotărârea Consiliului Local Sighișoara nr. 8/27.01.2022 privind aprobarea PLANULUI URBANISTIC ZONAL „CONSTRUIRE CENTRU COMERCIAL, PARCĂRI, RACORD STRADAL, AMENAJARE ACCESE, DRUMURI DE CIRCULAȚIE INCINTĂ, ÎMPREJMUIRE, PILON PUBLICITAR, PANOURI PUBLICITARE INCINTĂ ȘI FAȚADE, AMPLASARE POST TRAFO, BRANȘAMENTE UTILITĂȚI, AMENAJARE PROVIZORIE ORGANIZARE ȘANTIER”, Sighișoara, strada Mihai Viteazu, nr. 94;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările și completările ulterioare;

Având în vedere prevederile Ordonanței Guvernului nr. 43/1997 privind regimul drumurilor, republicată, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 23.686/19.07.2022, prin care se propune aprobarea Acordului de parteneriat între Municipiul Sighișoara și RC Europe Development S.R.L. pentru realizarea investiției : „Amenajare accese rutiere și a intersecției semaforizate” – str. Mihai Viteazu nr. 94, Municipiul Sighișoara, județul Mureș;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „b”, „c”, „d” și „e”, alin. (7) lit. „k” şi „m”, alin. (9) lit. „a” și alin. (14), al art. 139 alin. (3) lit. „e” și „f” și al art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se aprobă încheierea acordului de parteneriat între Municipiul Sighișoara și RC Europe Development S.R.L., în acord cu documentațiile de urbanism aprobate și având ca obiectiv realizarea lucrării de investiții: „Amenajare accese rutiere și a intersecției semaforizate” – str. Mihai Viteazu nr. 94, Municipiul Sighișoara, județul Mureș, în conformitate cu reglementările P.U.Z. str. Mihai Viteazu nr. 94, Municipiul Sighișoara, potrivit Planului de amplasament al Proiectului și Planului de amplasament al Investiției, planuri ce constituie anexe la Acordul de parteneriat.
Art. 2. Se aprobă modelul Acordului de parteneriat ce va fi încheiat între Municipiul Sighișoara și RC Europe Development S.R.L., conform Anexei nr. 1 la prezenta hotărâre.
Art. 3. Se împuternicește Primarul Municipiului Sighișoara, domnul Sîrbu Ioan - Iulian, să semneze Acordul de parteneriat, aprobat potrivit art. 2 din prezenta hotărâre.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Arhitect Șef, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Tűrk Michaela               
                                                                                                            Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Direcția Arhitect Șef;

  2 ex. Serviciul Evidența Patrimoniului și Fond Locativ; 

  1 ex. Biroul Juridic;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. RC Europe Development S.R.L.

15 ex.  
B.A. 
